CELEX: 62008CA0083
Language: mt
Date: 2009-04-02 00:00:00
Title: Kawża C-83/08: Sentenza tal-Qorti tal-Ġustizzja (Ir-Raba’ Awla) tat- 2 ta’ April 2009 (talba għal deċiżjoni preliminari tat-Thüringer Finanzgericht, Gotha — Il-Ġermanja) — Glückauf Brauerei GmbH vs Hauptzollamt Erfurt (Armonizzazzjoni tal-istrutturi tat-taxxi tas-sisa — Direttiva 92/83/KEE — Artikolu 4(2) — Birrerija żgħira legalment u ekonomikament indipendenti minn kull birrerija oħra — Kriterji ta’ indipendenza legali u ta’ indipendenza ekonomika — Possibbiltà li tkun suġġetta għal influwenza indiretta)

20.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/17
            
         Sentenza tal-Qorti tal-Ġustizzja (Ir-Raba’ Awla) tat-2 ta’ April 2009 (talba għal deċiżjoni preliminari tat-Thüringer Finanzgericht, Gotha — Il-Ġermanja) — Glückauf Brauerei GmbH vs Hauptzollamt Erfurt
   (Kawża C-83/08) (1)
   
   (Armonizzazzjoni tal-istrutturi tat-taxxi tas-sisa - Direttiva 92/83/KEE - Artikolu 4(2) - Birrerija żgħira legalment u ekonomikament indipendenti minn kull birrerija oħra - Kriterji ta’ indipendenza legali u ta’ indipendenza ekonomika - Possibbiltà li tkun suġġetta għal influwenza indiretta)
   2009/C 141/27
   Lingwa tal-kawża: Il-Ġermaniż
   
      Qorti tar-rinviju
   
   Thüringer Finanzgericht, Gotha
   
      Partijiet fil-kawża prinċipali
   
   
      Rikorrenti: Glückauf Brauerei GmbH
   
      Konvenut: Hauptzollamt Erfurt
   
      Suġġett
   
   Talba għal deċiżjoni preliminari — Thüringer Finanzgericht, Gotha (il-Ġermanja) — Interpretazzjoni tal-Artikolu 4(2) tad-Direttiva tal-Kunsill 92/83/KEE, tad-19 ta’ Ottubru 1992, dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku (ĠU L 316, p. 21) — Klassifikazzjoni bħala “birrerija” għall-finijiet tal-applikazzjoni tar-rati mnaqqsa ta’ dazju — Kriterju ta’ “indipendenza ekonomika” — Birrerija li tista’, minħabba r-relazzjonijiet ta’ parteċipazzjoni u minħabba t-tqassim tad-drittijiet ta’ vot, tkun suġġetta għal influwenza indiretta ta’ żewġ birreriji oħra.
   
      Dispożittiv
   
   L-Artikolu 4(2) tad-Direttiva tal-Kunsill 92/83/KEE, tad-19 ta’ Ottubru 1992, dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku, għandu jiġi interpretat fis-sens li sitwazzjoni kkaratterizzata mill-eżistenza ta’ rabtiet strutturali f’dak li jirrigwarda ishma u drittijiet tal-vot, u li twassal sabiex l-istess persuna, li teżerċita funzjonijiet ta’ tmexxija f’numru ta’ birreriji kkonċernati, tkun f’pożizzjoni, indipendentement mill-imġiba reali tagħha, li tinfluwenza t-teħid ta’ deċiżjonijiet kummerċjali minn dawn il-birreriji, teskludi li dawn il-birreriji jistgħu jiġu kkunsidrati bħala ekonomikament indipendenti minn xulxin.
   
      (1)  ĠU C 128, 24.5.2008